stanford-oval/wikipedia huggingface dataset:
משה ינאי
הוקרה

אות ריינולד ב. ג'ונסון לאמצעי אחסון נתונים מטעם אגודת IEEE ‏ (2010).
אות יקיר הפקולטה להנדסת חשמל של הטכניון (2011).
דוקטור לשם כבוד מהטכניון (2012).
הערות שוליים

↑  IEEE Reynold B. Johnson Information Storage Systems Award Recipients, באתר IEEE
1 2  ביל אלפרט ומרק וורקה, Mission critical, Barron's, ‏24.9.2001
↑  אסף גלעד, ינאי נתן, ינאי לקח, כלכליסט, 7.9.2010
↑  אסף גלעד, ינאי חוזר לקיבוץ: רכש 50% ממפעל לגין טובופלסט, באתר כלכליסט, 7 בספטמבר 2010
↑  גיא גרימלנד, תרומת המיליונר לטכניון: 40 מיליון שקל לשיפור יחס המרצים לסטודנטים, באתר TheMarker‏, 14 ביוני 2010
פרס ינאי למצוינות בחינוך האקדמי, באתר הטכניון
↑  שלמה מיטל, אמנון פרנקל, אילנה דה-בר, 100 שנות עשייה: תרומת הטכניון ובוגריו לישראל ולעולם, חיפה: הטכניון-מכון טכנולוגי לישראל, 2013, עמ' 94-96
↑  גיא גרימלנד, מיליונר ההיי-טק משה ינאי תורם 10 מיליון שקל לענף הצפרות, באתר TheMarker‏, 30 בנובמבר 2010
↑  חיים הנדוורקר, ההחמצה הגדולה של אלביט, באתר הארץ, 6 ביוני 2001
1 2  ESG, The end of an era- Moshe moves on, ‏1.11.2001
↑  שמוליק שלח, ‏משה ינאי, האיש שמכר השנה שתי חברות ל-IBM במיליוני דולרים ואיש השנה בהיי-טק של גלובס: "היה לי הרבה כסף לפני המכירה - וגם אחריה", באתר גלובס, 3 בנובמבר 2008
↑  IBM Fellow Moshe Yanai, IBM, September 15, 2009
↑  פז וייסמן, גורו האחסון החדש: משה ינאי מכר את דיליג'נט ליבמ ב-165 מיליון דולר, באתר TheMarker‏, 17 באפריל 2008
IBM Acquires Storage Company Diligent Technologies, IBM, April 18, 2008
↑  שמוליק שלח, ‏מדוע פרש משה ינאי, מנהל פעילות אסטרטגיית האחסון ב-IBM?, באתר גלובס, 29 באוגוסט 2010
↑  אסף גלעד, הסטארט-אפ החדש של היזם משה ינאי: חברת אחסון מידע, באתר כלכליסט, 20 במרץ 2014
↑  אסף גלעד, חברת Infinidat של משה ינאי גייסה 150 מיליון דולר, באתר כלכליסט, 29 באפריל 2015
↑  יוסי הטוני, סוף עידן: בגיל 70, משה ינאי פורש מתפקיד מנכ"ל אינפינידט, "אנשים ומחשבים", 10 במאי 2020
↑  Storage Industry Legend Moshe Yanai to Join Axxana’s Board of Directors, Axxana, February 22, 2011
↑  מאגר הפטנטים האמריקאי, פטנטים של משה ינאי ב-EMC בנושאי איחסון נתונים, ‏1.12.2022
↑  משה ינאי וחבריו, Data storage with data mirroring and reduced access time data retrieval, ‏14.2.1995
↑  משה ינאי וחבריו, Data storage controlled remote data mirroring with respectively maintained data indices, ‏6.8.1996
↑  מיה סלע, אסתי ג. חיים ויוסי סוכרי זכו בפרס ברנר על ספריהם, באתר הארץ, 11 במאי 2014
↑  אחד עשר חברי סגל מהטכניון זכו בפרס ינאי למצוינות בחינוך האקדמי
↑  קרן הפרס לאיחסון נתונים על שם ריינולד ב. ג'ונסון, משה ינאי, ‏2010
↑  אבי בליזובסקי, אות יקיר הפקולטה להנדסת חשמל לבוגר הטכניון משה ינאי, 15 ביוני 2011
↑  במושב הקורטוריון השנתי: הטכניון העניק תוארי “דוקטור לשם כבוד” והשיק את הספר על תרומת המוסד למדינת ישראל
MVP של העונה הסדירה ב-MLB

| --- | --- |
 ענף:  בייסבול
 תאריך ייסוד:  1911
 מדינות משתתפות:  ארצות הברית ארצות הברית קנדה קנדה
 זוכה:  שוהיי אוטני רונלד אקוניה
 הכי הרבה זכיות:  בארי בונדס (7)
 
MVP של העונה הסדירה ב-MLB (באנגלית: MLB Most Valuable Player Award) הוא תואר שמוענק לשני השחקנים הטובים ביותר (Most Valuable Player) בליגת ה-MLB. תואר אחד מוענק לשחקן המצטיין באמריקן ליג ותואר אחד מוענק לשחקן הטוב ביותר בנשיונל ליג. הפרס הוענק לראשונה ב-1911, ועד שנת 1914, הוענק על ידי קלמרס אוטומוביל. אחרי שנה זו, הופסקה חלוקת הפרס, ורק ב-1922 שבו להעניק אותו. משנת 1931 ועד היום, מעניק את הפרס ארגון כתבי הספורט BBWAA.
פרסי קלמרס (1911–1914)

| שנה | נשיונל ליג> שחקן | נשיונל ליג> קבוצה | אמריקן ליג> שחקן | אמריקן ליג> קבוצה |
| --- | --- | --- | --- | --- |
| 1911 | ווילדפייר שולט | שיקגו קאבס | טיי קוב | דטרויט טייגרס |
| 1912 | לארי דויל | ניו יורק ג'איינטס | טריס ספיקר | בוסטון רד סוקס |
| 1913 | ג'ק דוברט | ברוקלין דודג'רס | וולטר ג'ונסון | וושינגטון סנטורס |
| 1914 | ג'וני אברס | בוסטון ברייבס | אדי קולינס | פילדלפיה אתלטיקס |
פרסי הליגה (1922–1929)

| שנה | נשיונל ליג> שחקן | נשיונל ליג> קבוצה | אמריקן ליג> שחקן | אמריקן ליג> קבוצה |
| --- | --- | --- | --- | --- |
| 1922 | — | — | ג'ורג' סיסלר | סנט לואיס בראונס |
| 1923 | — | — | בייב רות' | ניו יורק יאנקיז |
| 1924 | דאזי וואנס | ברוקלין דודג'רס | וולטר ג'ונסון (2) | וושינגטון טווינס |
| 1925 | רוג'רס הורנסבי | סנט לואיס קרדינלס | רוג'ר פקינפוג | וושינגטון טווינס |
| 1926 | בוב אופארל | סנט לואיס קרדינלס | ג'ורג' בארנס | קליבלנד אינדיאנס |
| 1927 | פול וואנר | פיטסבורג פיירטס | לו גריג | ניו יורק יאנקיז |
| 1928 | ג'ים בוטומלי | סנט לואיס קרדינלס | מיקי קוצ'ריין | פילדלפיה אתלטיקס |
| 1929 | רוג'רס הורנסבי | שיקגו קאבס | — | — |
השחקנים עם מספר תוארי ה-MVP הגבוה ביותר

| שחקן | מספר פרסים | שנות זכייה |
| --- | --- | --- |
| בארי בונדס | 7 | 1990, 1992-93, 2001-04 |
| יוגי ברה | 3 | 1951, 1954-55 |
| רוי קמפנלה | 3 | 1951, 1953, 1955 |
| ג'ו דימאג'יו | 3 | 1939, 1941, 1947 |
| ג'ימי פוקס | 3 | 1932-33, 1938 |
| מיקי מנטל | 3 | 1956-57, 1962 |
| סטן מוסיאל | 3 | 1943, 1946, 1948 |
| מייק שמידט | 3 | 1980-81, 1986 |
| אלכס רודריגז | 3 | 2003, 2005, 2007 |
| אלברט פוהולס | 3 | 2005, 2008, 2009 |
| מייק טראוט | 3 | 2014, 2016, 2019 |
| שוהיי אוטני | 3 | 2021, 2023, 2024 |
טיי קוב הזוכה הראשון, ב-1911
בייב רות' הזוכה ב-1923
ג'קי רובינסון הזוכה ב-1949
קאל ריפקין ג'וניור הזוכה ב-1983 וב-1991
איצ'ירו סוזוקי הזוכה ב-2001
אלברט פוהולס הזוכה ב-2005 ב-2008 וב-2009
ג'ימי רולינס הזוכה ב-2007
אלכס רודריגז, שלוש זכיות בתואר: 2003, 2005 ו-2007
ג'ו מאואר, הזוכה ב-2009
בארי בונדס, שיאן הזכיות בתואר ה-MVP, שבע פעמים: 1990, 1992-1993, 2001-2004
פבלובה

| --- | --- |

 
 מאכלים
 סוג:  קינוח 
 על שם:  אנה פבלובה 
 מוצא:  אוסטרליה, ניו זילנד
 אופן הגשה:  אחרונה
 מרכיבים עיקריים:  קצף ביצים, קצפת ופירות.
 
פבלובה (Pavlova) הוא קינוח עשוי מרנג אפוי הנקרא על שם רקדנית הבלט אנה פבלובה.
מקור הקינוח

מקורו של הקינוח אינו ברור. בעוד שבאוסטרליה טוענים כי הקינוח נוצר לראשונה במלון אספלנדה בפרת', אוסטרליה בשנת 1935, קית' מוני, אשר כתב ביוגרפיה על חייה של פבלובה, טוען כי המתכון נוצר על ידי שף במלון בוולינגטון, ניו זילנד בשנת 1926, בעת שפבלובה ביקרה במקום. ספר בישול ניו זילנדי משנת 1933 מחזק את הגרסה הניו זילנדית של המאורעות.
מהות הקינוח

יחודו של הקינוח הוא בכך שמוסיפים לקצף הביצים סוכר, וניל, חומץ ומלח, פעולה היוצרת מרנג קשה מבחוץ ורך מבפנים.
נוהגים להגיש את הפבלובה עם פירות טריים (תות שדה, אפרסק, פסיפלורה וקיווי), וכן עם קצפת.
ראו גם

איטון מס
קראנאכאן
קינוח פבלובה ביתית עם פלחי קיווי ותות
ניו מקסיקו

ניו מקסיקו (באנגלית: New Mexico, בספרדית: Nuevo México) היא מדינה בדרום-מערב ארצות הברית.
ניו מקסיקו היא המדינה החמישית בגודל שטחהּ בארצות הברית, אחרי אלסקה, טקסס, קליפורניה ומונטנה. במהלך ההיסטוריה התגוררו בה אינדיאנים, שלטה בה האימפריה הספרדית, והמדינה הייתה פרובינציה של מקסיקו וטריטוריה של ארצות הברית. במדינה אחוז התושבים ממוצא היספני הגדול ביותר מבין מדינות ארצות הברית, ועל כן הן אנגלית והן ספרדית הן השפות הרשמיות של המדינה. נכון ל-2010 ההערכות הן שבאזור ה-30% מתושבי המדינה דוברי ספרדית.
היסטוריה > אינדיאנים של הפואבלו

באזור ניו מקסיקו התגוררו אינדיאנים החל מהתקופה הפרה היסטורית. העושר של האדמה והמשאבים הרבים שנמצאו באזור אפשרו התיישבות במקום לאורך השנים. באזור סנטה פה התגלו במערות שרידי התיישבות פרה היסטורית. במערות באזור הרי סאנדיה התגלו השרידים הקדומים ביותר להתיישבות אדם בצפון אמריקה. במאה ה-11 בנו אנשי הפואבלו התיישבויות גדולות באזור הריו גראנדה.
במאה ה-16 פגשו הספרדים בהגיעם לעולם החדש את אנשי הפואבלו. שמעם הגיע לאוזניו של קבסה דה ואקה, ספרדי שהגיע לחופי מקסיקו לאחר שספינתו נטרפה, והחל לחקור את האזור בין השנים 1528–1536. הספרדים חשבו שהתיישבויות הפואבלו הן שבע ערי הזהב – ערי הזהב האגדתיות של מקסיקו, ושלחו את הקונקיסטאדור פרנסיסקו וסקס דה קורונדו על מנת למצוא את הערים. בשנת 1540 הגיע דה קורונדו למקום. יחסו הרע לאינדיאנים המקומיים הביא לחיכוכים רבים ולעוינות רבה.
היסטוריה > הכיבוש הספרדי

בשנת 1598 יסד חואן דה אונייטה את העיר סן חואן בעמק נהר הריו גראנדה. אונייטה חקר את האזור ופתח את "הדרך המלכותית" – אל קאמינו ריאל – המקשרת לאורך 1,100 קילומטר בין המושבה (לימים בניו מקסיקו המודרנית) לשאר מלכות המשנה של ספרד החדשה. אונייטה היה המושל הראשון של סנטה פה דה נואבה מחיקו. האינדיאנים המקומיים בפואבלו אקומה מרדו כנגדו אולם הוכנעו.
בשנת 1609 ייסד מושל הפרובינציה פדרו דה פרלטה את סנטה פה לרגלי הרי סנגרה דה כריסטו כבירת המושבה. סנטה פה מהווה למעשה עיר הבירה העתיקה ביותר בארצות הברית. ארמון המושל בעיר נבנה בשנת 1610. מיסיונרים רבים הגיעו לאזור וניסו לנצר את האינדיאנים המקוריים בלא הצלחה רבה. בשנת 1676 מרדו האינדיאנים משבט האפאצ'י, ובשנת 1680 מרדו אינדיאנים המתגוררים בפואבלו ואף הצליחו לגרש את המתיישבים הספרדיים מצפון ניו מקסיקו לזמן קצר – עד מתקפתו של דייגו דה וארגס סאפטה בשנת 1692.
עם שובם של הספרדים לאזור ייסדו בשנת 1706 את העיר אלבקרקי.
היסטוריה > פרובינציה מקסיקנית

בעקבות מלחמת העצמאות המקסיקנית בין השנים 1810–1821, הפכה ניו מקסיקו לפרובינציה של מקסיקו. השלטונות הספרדיים אסרו על התיישבות של מתיישבים מארצות הברית באזור, ועל סוחרים מארצות הברית מלסחור במדינה. מאוחר יותר שינו השלטונות המקסיקניים המקומיים את גישתם ואיפשרו לסוחרים להגיע דרך "דרך סנטה פה".
היסטוריה > טריטוריה של ארצות הברית

בשנת 1846, במהלך מלחמת ארצות הברית–מקסיקו, כבש הגנרל האמריקני סטיבן קירני את סנטה פה בלא כל התנגדות מצד החיילים המקסיקנים. קירני הכריז על השטח כעל טריטוריה אמריקאית. במסגרת הסכם גואדלופה אידלגו משנת 1848 נאלצה מקסיקו לוותר על כל השטח המהווה היום את דרום-מערב ארצות הברית.
פשרת 1850 עצרה את הפיכת הטריטוריה למדינה, על פי הפשרה טריטוריית ניו מקסיקו הפכה לשטח בשלטון פדרלי, שכלל את קולורדו, אריזונה וניו מקסיקו. סנטה פה הוכרזה רשמית כבירת הטריטוריה בשנת 1851.
ארצות הברית רכשה את חלקה הדרומי של המדינה במסגרת רכישת גדסדן מ-1853 (רכישה זו כללה גם את חלקה הדרומי של אריזונה).
במהלך מלחמת האזרחים האמריקנית כבשו כוחות הקונפדרציה מטקסס את דרומה של הטריטוריה והקימו על שטח זה ודרום אריזונה את טריטוריית אריזונה כחלק מהקונפדרציה. כוחות האיחוד כבשו מחדש את הטריטוריה בשנת 1862. קיט קרסון ארגן את גדוד המתנדבים של ניו מקסיקו, אשר נלחם הן כנגד השבטים האינדיאנים (האפאצ'י, הנאוואחו והקומאנצ'י) והן כנגד כוחות הקונפדרציה. כוחות האיחוד נחלו ניצחון גדול בקרב מעבר גלורייטה.
בשנת 1863 הפכה טריטוריית אריזונה לטריטוריה נפרדת.
בשנת 1875 הגיעה מסילת סנטה פה לעיר לאמי, ובשנת 1880 הגיעה עד העיר סנטה פה. קישור הערים לרכבת איפשר את פיתוחן הכלכלי ואת פיתוחה של הטריטוריה כולה. המאבקים בין המתיישבים לבין שבטי האפאצ'י והנאוואחו האינדיאנים, נמשכו עד לכניעתו של הצ'יף האינדיאני ג'רונימו בשנת 1886.
היסטוריה > מדינה של ארצות הברית

ב-6 בינואר 1912 קיבל הקונגרס את ניו מקסיקו כמדינה ה-47 של ארצות הברית. ב-14 בפברואר באותה שנה הפכה אריזונה למדינה ה-48 ובכך הסתיימה קבלתן של כל הטריטוריות היבשתיות של ארצות הברית לאיחוד.
בשנת 1943 בנתה ממשלת ארצות הברית את המעבדה הלאומית לוס אלמוס, ובמהלך מלחמת העולם השנייה פיתחה בה את פצצת האטום, אשר נוסתה לראשונה בניסוי טריניטי, באתר הניסויים וייט סנדס, ליד העיר אלאמוגודרו, ב-16 ביולי 1945.
התרסקות של עצם בלתי מזוהה ליד העיירה רוזוול בשנת 1947 הובילה לגל של שמועות לפיהן תפסה ממשלת ארצות הברית צלחת מעופפת וכן גופות של חוצנים.
ב-1949 נוסדו המעבדות הלאומיות סאנדיה, המבצעות מחקר גרעיני ומחקר ופיתוח של כלי נשק.
גאוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ניו מקסיקו גובלת במזרחה בטקסס ובאוקלהומה לאורך 5 הקילומטרים הצפוניים של קו אורך 103° מערב, בגבולה הדרומי של ניו מקסיקו היא גובלת בטקסס ועם המדינות המקסיקניות צ'יוואווה וסונורה. במערבה גובלת המדינה לאורך קו אורך 109° מערב עם אריזונה. בצפונה גובלת המדינה לאורך קו רוחב 37° צפון עם קולורדו. הפינה הצפון מערבית של ניו מקסיקו היא מפגש הגבולות של ניו מקסיקו, קולורדו, אריזונה ויוטה.
פני השטח של ניו מקסיקו משתנים ממדבריות שצבעם אדמדם, ערבות עשב והרים מכוסי שלג. חלקים מהמדינה מיוערים.
חלקים גדולים מהמדינה הם שמורות טבע, ובהם:
הפארק הלאומי מערות קרלסבד
מצבת הזיכרון הלאומית חורבות האצטקים
מצבת הזיכרון הלאומית וייט סאנדס
מצבת הזיכרון הלאומית הר געש קאפולין.
מצבת הזיכרון הלאומית פטרוגליף
סיל הפליסיידס
כ-8,300 קמ"ר של המדינה נכללים במטווח הטילים וייט סנדס.
אקלים

האקלים במדינה ברובו צח אם כי קיימים אזורים יבשים ושטחה מכוסה ברובו בהרים ומדברים, רוב המישורים ההרריים נמצאים במזרח המדינה בצמוד לקולורדו וחולקות שטחים דומים כאשר לשתיהן יש מישורים הרריים, אגנים ואדמות מדבריות. הטמפרטורות השנתיות הממוצעות בקיץ יכולות להגיע ל-C°‏ 38. הטמפרטורות הגבוהות הממוצעות במדינה נעה בחודש יולי סביב ה-C°‏ 36, ובחודשים הקרים בין נובמבר למרץ להגיע בלילות אל מתחת ל-C°‏ 0. הטמפרטורות הגבוהות ביותר שנרשמו במדינה היו C°‏ 50 ליד לובינג ביוני 1994, והנמוכות ביותר היו C°‏ 50− ב-1951.
במדינה מנצלים שמים צלולים בצורה יוצאת דופן על מנת לצפות בכוכבים ובמדינה ישנם מספר עמדות תצפית מיוחדות שמביאות אליהן תיירים רבים.
ממשל ופוליטיקה

מושלת המדינה הנוכחית היא מישל לוהאן גרישם, והמשנה למושל הוא הווי מוראלס, שניהם חברי המפלגה הדמוקרטית. המושל וסגנו נבחרים אחת לארבע שנים. הם נבחרו לכהונתם בבחירות שהתקיימו ב-2018 ולכהונה נוספת בשנת 2023.
בית המחוקקים של המדינה כולל שני בתים – בית תחתון בו 70 חברים (47-23 לטובת הדמוקרטים), וסנאט בו 42 חברים(26-16 לטובת הדמוקרטים)
מרבית התושבים תומכים במפלגה הדמוקרטית, 50% מבעלי זכות הבחירה חברים במפלגה הדמוקרטית, 33% מבעלי זכות הבחירה רשומים במפלגה הרפובליקנית ו-17% מהמצביעים אינם חברי מפלגה.
מאז הקמת מדינת ניו מקסיקו, הצביעו תמיד התושבים עבור המועמד שזכה לבסוף בבחירות (למעט ארבע מערכות בחירות – בשנת 1976 הוענקו קולות האלקטורים של המדינה לג'רלד פורד על פני הזוכה ג'ימי קרטר, בשנת 2000 זכה במדינה אל גור ברוב של 366 קולות על פני ג'ורג' ווקר בוש, בשנת 2016 זכתה במדינה הילרי קלינטון על פני דונלד טראמפ ובשנת 2024 זכתה קמלה האריס על פני דונלד טראמפ).
רוב הדמוקרטים במדינה יושבים בעיקר באזור סנטה פה, בעוד בדרום ובמזרח תומכים בעיקר ברפובליקנים.
למדינה 5 אלקטורים בבחירות לנשיאות ארצות הברית, הסנאטורים המייצגים את ניו מקסיקו הם טום יודול ומרטין היינריך, שניהם חברי המפלגה הדמוקרטית.
ניו מקסיקו היא המדינה ה-15 בארצות הברית שביטלה את עונש המוות כשהעבירה חוק בשנת 2009 לביטולו אם כי לא למפרע.
עד לדצמבר 2013 בניו מקסיקו לא היה רשמית מותר לזוג בני אותו המין להינשא והדבר היה ניתן לשיקול דעת כל מחוז ומחוז במדינה כאשר חלקם מתירים זאת וחלקם אוסרים, בדצמבר 2013 פרסם בית המשפט העליון של ניו מקסיקו פסק דין פה אחד המורה לפקידי כל המחוזות להוציא רישיונות נישואים לבני זוג מאותו המין ובכך הפכה ניו מקסיקו למדינה ה-17 שמכירה בנישואים חד מיניים בארצות הברית.
כלכלה

המשרד למחקרים כלכליים העריך כי התוצר המדינתי הגולמי של ניו מקסיקו בשנת 2003 היה 57 מיליארד דולר אמריקאי. ההכנסה הממוצעת לנפש בשנת 2003 הייתה $24,995 – המקום ה-48 מבין 50 מדינות ארצות הברית.
מוצרי החקלאות העיקריים במדינה הם מוצרי חלב וגידול עדרי בקר וצאן.
ישנם ניסיונות של גידולים חקלאיים בשטחי המדינה היבשים, אולם אלה מוגבלים. במדינה מגדלים בעיקר פלפלי צ'ילי, פקאנים, חציר ודורה, וכן ירקות כגון בצלים, תפוחי אדמה, צנוברים ושעועית.
באזור אלבקרקי מגדלים עצי אורן לתעשיות הרהיטים.
מרבית הכנסות המדינה מקורן בניצול המינרלים במדינה ובמכרות. האינדיאנים נהגו לכרות במדינה טורקיז וכסף. כיום נכרים במדינה עפרות אורניום ועפרות מגנזיום, אשלג, מלח, פרליט, עפרות נחושת, בריליום וכן יש במדינה כמויות קטנות של גז טבעי, נפט ופחם.
מוצרי התעשייה המיוצרים במדינה (בעיקר באזור אלבקרקי) הם מוצרי חשמל, מוצרי זיקוק נפט, מוצרי דפוס, וכן מוצרי חמר (כלי חרס).
הממשל הפדרלי מעסיק רבע מהעובדים במדינה, בעיקר בתעשיות צבאיות. במדינה מספר בסיסים של חיל האוויר, וכן מצויות במדינה מעבדות לוס אלמוס, המעבדות הלאומיות סאנדיה בבסיס חיל האוויר קירטלנד דרומית לאלבקרקי, ובאתר ניסויי הטילים וייט סנדס מבצע הצבא ניסויים בטילים.
המספר הרב של אתרי בריאות ונופש באזור אלבקרקי, מביא תיירים רבים למדינה – בעיקר תיירות בריאות, המגיעה לאוויר המדברי הנקי.
דמוגרפיה

היספנים ממוצא המתיישבים הספרדים נמצאים ברוב חלקי המדינה, אך בעיקר בצפון המדינה, צפון מזרחה ובמרכזה. מקסיקנים מתגוררים בעיקר בדרום המדינה. אינדיאנים מרוכזים בעיקר בצפון מערב המדינה. השבטים הנאוואחו והפואבלו הם העיקריים ומהווים את מרבית האוכלוסייה. בניו מקסיקו מספר ההיספנים הגדול מכל מדינה אחרת בארצות הברית, ומספר האינדיאנים השני בגודלו מכל המדינות.
בניו מקסיקו אחוז הקתולים הגבוה ביותר מכל מדינות מערב ארצות הברית. כמו כן, בדומה למדינות מערב ארצות הברית האחרות, במדינה מספר רב, העולה על הממוצע, של אנשים הרואים עצמם כחסרי דת.
דמוגרפיה > הערים הגדולות

אלבקרקי
לאס קרוסס
ריו ראנצ'ו
סנטה פה
רוזוול
תרבות

בניו מקסיקו מתגוררת (נכון לשנת 1990) אוכלוסייה של 134,000 אינדיאנים, ועל כן המדינה מהווה מרכז לשימור התרבות האינדיאנית.
האפאצ'י והיוט מתגוררים בשמורות במדינה. שמורת שבט הנאוואחו ששטחה הכולל כ־65,000 קמ"ר, הנמצאת ליד גבול המדינה עם אריזונה, היא השמורה הגדולה בארצות הברית. אינדיאני הפואבלו המגדלים מזון בשיטות חקלאות פרהיסטוריות, מתגוררים בפואבלואים ברחבי המדינה.
למעלה משליש מתושבי המדינה הם ממוצא היספני – ומקורם במתיישבים הספרדים, או במהגרים ממקסיקו. לפחות שליש מהתושבים מדברים בעגה ייחודית של השפה הספרדית, הנקראת "ספרדית ניו מקסיקנית". דיאלקט זה התפתח בשל ניתוקם של המתיישבים הספרדים באזור זה, ומקורו בניב של ספרדית מתקופת ימי הביניים המאוחרים, המשלב בתוכו מילים שמקורן אינדיאני, וכן מילים ממקור אנגלי.
באלבוקרקי נערך אירוע פייסטת הכדורים הפורחים הבינלאומית של אלבוקרקי. בעיר יש גם את מוזיאון ניו מקסיקו להיסטוריה של הטבע והמדע ומרכז התרבות הלאומי ההיספני.
בסנטה פה מתגוררת קהילת אמנים גדולה, והמוזיאונים שבמדינה מציגים אמנות ספרדית קולוניאלית, אמנות טקסית של הנאבאחו, ואמנות אינדיאנית מודרנית, המשפיעות זו על זו. המוזיאון מציג את עבודותיה של ג'ורג'יה אוקיף שהתגוררה במדינה.
בסנטה פה יש בית אופרה ידוע.
אזכורים בתרבות הפופולרית

הסופר ד. ה. לורנס התגורר בטאוס.
סדרות הטלוויזיה שובר שורות וסמוך על סול מתרחשות בניו מקסיקו.
הפרקים הראשונים של סדרת הטלוויזיה שליחות קטלנית: יומני שרה קונור צולמו בניו מקסיקו ופרק הפיילוט מתרחש בעיירה הבדיונית Red Valley בשנת 1999.
השכלה > מכללות ואוניברסיטאות

| --- | --- |
 מכללת סנטה פה  מכללת הדרום מערב  אוניברסיטת מזרח ניו מקסיקו  המכון לכרייה וטכנולוגיה של ניו מקסיקו  אוניברסיטת רמות ניו מקסיקו:  המכון הצבאי ניו מקסיקו  אוניברסיטת מדינת ניו מקסיקו  מכללת סנט ג'ון, סנטה פה  אוניברסיטת ניו מקסיקו  אוניברסיטת מערב ניו מקסיקו
בנוסף, נמצאת במדינה המעבדה הלאומית לוס אלמוס.
סמלי המדינה

| סמלי מדינת ניו מקסיקו> דגל.דגל ניו מקסיקו Flag of New Mexico | סמלי מדינת ניו מקסיקו> סמל.סמל ניו מקסיקו Seal of New Mexico | סמלי מדינת ניו מקסיקו> מוטו. | סמלי מדינת ניו מקסיקו> כינוי. |
| --- | --- | --- | --- |
|  |  | "הוא צומח כפי שהוא הולך" "Crescit eundo" | "ארץ הקסם" "Land of Enchantment" |
| עץ | פרח | ציפור | חיה |
| אורן דו-מחטי Two-needle piñon | יוקה Yucca flower | קוקייה רצנית Roadrunner | דוב שחור אמריקני American black bear |
ראו גם

מחוזות ניו מקסיקו
הערות שוליים

↑  US Bureau of Economic
↑  "New Mexico", Religious Landscape Study, Pew Research Center
↑  "U.S. Census Bureau Data". U.S. Census Bureau. 2010. Retrieved 2011-07-13.
1 2  American FactFinder – Results
↑  "Annual Estimates of the Resident Population for Incorporated Places: April 1, 2010 to July 1, 2013". census.gov. May 2014. Retrieved June 3, 2014.
↑  "Table 1. Annual Estimates of the Population of Metropolitan and Micropolitan Statistical Areas: April 1, 2010 to July 1, 2014" (CSV). 2014 Population Estimates. United States Census Bureau, Population Division. March 2015. Retrieved March 26, 2015.
| --- | --- |
בקרת זהויות :  NLI: 987007552652105171  GND: 4042006-1  ISNI: 0000 0004 0647 0855  LCCN: n79005595  MusicBrainz: 0c693f90-d889-4abe-a0e6-6aac212388e3  NARA: 10045266  NKC: ge134398  NSK: 000581374  SUDOC: 176302948  VcBA: 497/1995  VIAF: 131332136   WorldCat (עם VIAF): 131332136 
טריטוריית ניו מקסיקו שכללה גם את שטח אריזונה
מפת צפיפות האוכלוסין של מדינת ניו מקסיקו
סמלי המדינה – פלפל צ'ילי, שומים וגולגולת בקר לבנה, הנמכרים בשוק סנטה פה
ישראל גל

.
ישראל גל (נולד ב-31 ביולי 1964) הוא פוליטיקאי ישראלי שכיהן כראש עיריית קריית אונו.
ביוגרפיה

גל נולד בתל אביב. אביו היה ניצול שואה שעלה לארץ ישראל מפולין ואמו עלתה ממרוקו. הוא גדל בקיבוץ עין המפרץ. בצה"ל שירת כלוחם בחטיבת הצנחנים וכמפקד פלוגה בבקו"ם. לאחר שחרורו מהצבא, המשיך להתגורר בקיבוץ, עד שבשנת 1988 עבר לקריית אונו.
ב-1989 מונה למזכיר הפועל קריית אונו, ולאחר מכן שימש יו"ר הסתדרות העובדים במרחב בקעת אונו וכן חבר בית נבחרי ההסתדרות, עד 1996. ב-1998 נבחר לחבר במועצת העיר, הוא שימש מחזיק תיק הכספים וכוח אדם, סגן וממלא מקום ראש העיר. ב-2003 וב-2008 התמודד בבחירות לראשות העיר מטעם מפלגת "קריית אונו ירוקה" אך הפסיד ליוסי נשרי. משנת 2009 עד 2013 כיהן כסגן ראש העיר ויו"ר הוועדה המקומית לתכנון ובניה.
בנוסף שימש יו"ר הנהלת עמותת אמנות לעם, יו"ר האגודה למען הקשיש בקריית אונו, היה ממייסדי "העמותה לחינוך מוזיקלי בקרית אונו" ועמותת "אפשרות - עמותה לפתוח שרותי רווחה ותרבות בקרית אונו".
בבחירות 2013 עמד בראשות "הרשימה המאוחדת" שזכתה לתמיכת מפלגת העבודה ומפלגת קדימה. גל זכה לרוב של 55.3% ונבחר לראשות העיר והרשימה המאוחדת זכתה לחמישה מושבים במועצה.
בבחירות 2018 עמד שוב בראש "הרשימה המאוחדת" וזכה לרוב של 54.56% ונבחר לראשות המועצה בפעם השנייה ברציפות ורשימתו בתמיכת מפלגת העבודה זכתה לחמישה מושבים במועצה.
בבחירות 2024 התמודד לכהונה נוספת, אך הודח כאשר קיבל 37.9% מהקולות ובעוד שמיכל רוזנשיין קיבלה 43.3% מהקולות ונבחרה לתפקיד. רשימתו זכתה בבחירות אלו בארבעה מושבים.
חיים אישיים

גל בעל תואר ראשון במדעי המדינה מהאוניברסיטה הפתוחה ותואר שני במנהל עסקים מהקריה האקדמית אונו. הוא נשוי ואב לשלושה. בנו הבכור, עמית גל, הוא שחקן נבחרת ישראל בכדוריד.
דן פרופר

| --- | --- |
אין תמונה חופשית
 לידה:  23 במרץ 1941 (בן 83) תל-אביב, פלשתינה (א"י) 
 מדינה:  ישראל 
 השכלה:  הטכניון – מכון טכנולוגי לישראל 
 תפקיד:  מנהל כללי 
 
דן פרופר (נולד ב-23 במרץ 1941) הוא תעשיין ואיש עסקים ישראלי, יו"ר חברת אסם ובעבר מנכ"ל החברה. היה נשיא התאחדות התעשיינים.
ביוגרפיה

נולד בישראל לעליזה ואויגן פרופר, עולים מצ'כיה שהיו מהמשפחות המייסדות של חברת אסם. סיים לימודי תואר ראשון בהנדסה כימית ובהנדסת מזון בטכניון, ונכנס לעבוד במפעל המשפחתי.
קריירה

בשנת 1968 מונה כמנהל המפעל בבני ברק. באותה שנה יזם את פיתוח החטיף "ביסלי" במטרה לנצל בצורה טובה יותר את המכונות לייצור פסטה שהיו במפעל.
בשנת 1981 בהיותו בן שבעים, פרש אביו אויגן פרופר מתפקידו ארוך השנים כמנכ"ל אסם, דן ואחיו גד מונו למנכ"לים משותפים בחברה. אויגן נותר יו"ר מועצת המנהלים של החברה. בספטמבר 1985 נקלעה משפחת פרופר למחלוקת עם בעלי המניות האחרים בחברה, לאחר שביקשו להנפיק את החברה בבורסה. בינואר 1986 התפטרו מתפקידם והחליטו למכור את חלקם בחברה בסך 17.4%. לאחר שלא נמצא קונה למניות, חזר דן פרופר לכהן כמנכ"ל באוקטובר 1986 וגד מונה לדירקטור, ובין 1987 ל-2006 שימש כמנכ"ל יחיד.
ב-2006 פרש מתפקיד מנכ"ל אסם, מונה ליו"ר דירקטוריון החברה, והעביר את ניהול החברה לגזי קפלן (מקים מפעל טבעול). לאחר שפרש הצטרף לדירקטוריון של חברת "צ'ק פוינט".
בשנת 1996 יזם את המגעים בסופם רכשה נסטלה 10% ממניות קבוצת אסם. בהמשך מכרו בני משפחת פרופר בהדרגה את כל מניותיהם לנסטלה, ובסך הכול במשך השנים קיבלה המשפחה תמורת המניות כ-1.2 מיליארד שקל. ב-2016, בעקבות הצעת רכש, נסטלה גם מחקה את מניות אסם מהמסחר בבורסה לניירות ערך בתל אביב.
באוקטובר 2022 הודיע שבסוף אותה שנה יפרוש מתפקידו כיו"ר דירקטוריון אסם.
תפקידים ציבוריים

בשנים 1993–1999 כיהן במקביל לעבודתו באסם כנשיא התאחדות התעשיינים
יו"ר לשכת התיאום של הארגונים הכלכליים.
חבר בוועד הפועל ובמועצת המנהלים של מכון ויצמן למדע
חבר דירקטוריון של הטכניון
חבר במועצות מנהלים של מספר חברות תעשייתיות.
בשנים 2011–2014 היה חבר במועצה המנהלית בבנק ישראל.
פרסים והוקרה

ב-1990 פרס התעשייה בקטגוריית המזון
ב-1999 תואר ד"ר לשם כבוד מהטכניון על תרומתו לכלכלה והתעשייה הישראלית.
ב-2003 תואר MBE מהמלכה אליזבת השנייה על תרומתו לחיזוק יחסי הכלכלה של ישראל ובריטניה.
ב-2006 פרס מפעל חיים מההסתדרות על שמירה על יחסי עבודה תקינים באסם במהלך כהונתו.
מכהן כקונסול כבוד של צ'כיה.
חיים אישיים

נשוי לסוזן, אב לארבעה ומתגורר בכפר שמריהו. אחיו הוא גד פרופר.